CELEX: 62010TN0338
Language: sl
Date: 2010-08-18 00:00:00
Title: Zadeva T-338/10: Tožba, vložena 18. avgusta 2010 – Komisija proti Tornasol Films

23.10.2010   
            
            
               SL
            
            
               Uradni list Evropske unije
            
            
               C 288/47
            
         
      Tožba, vložena 18. avgusta 2010 – Komisija proti Tornasol Films
      (Zadeva T-338/10)
      ()
      (2010/C 288/89)
      Jezik postopka: španščina
      
         Stranki
      
      
         Tožeča stranka: Evropska komisija (zastopnika: A.-M. Rouchaud-Joët, zastopnica, skupaj z R. Alonsom Pérezom-Villanuevo, odvetnik)
      
         Tožena stranka: Tornasol Films, SA (Madrid, Španija)
      
         Predlog tožeče stranke
      
      
                  —
               
               
                  Toženi stranki naj se naloži, da tožeči stranki plača 19 554,00 EUR in zamudne obresti, po stopnji 5 % na leto od 14. aprila 2009, in
               
            
                  —
               
               
                  Tornasol Films, S.A. naj se naloži plačilo vseh stroškov tega postopka.
               
            
         Tožbeni razlogi in bistvene trditve
      
      Predmet te tožbe je zatrjevana neizpolnitev pogodbe, sklenjene med Komisijo in toženo stranko v okviru programa MEDIA Plus.
      V tej pogodbi je določeno, da mora upravičenec na poseben račun v roku 30 dni od začetka proizvodnje nakazati znesek, enakovreden temu, ki ga je dobil kot pomoč Skupnosti in Komisiji v roku šestih mesecev od tega istega dne predložiti načrt ponovne naložbe tega zneska.
      Tožeča stranka v utemeljitev svojega predloga navaja:
      
                  —
               
               
                  da tožena stranka ni spoštovala teh pogodbenih obveznosti, čeprav ni navedla nobene trditve niti ni ugovarjala opominu Komisije;
               
            
                  —
               
               
                  da če upravičenec krši pogodbene obveznosti, lahko Komisija v skladu s pogodbenimi določili pogodbo odpove in zahteva vračilo zneskov, plačanih iz naslova finančnega prispevka;
               
            
                  —
               
               
                  da kljub opominom tožena stranka ni vrnila odobrenih sredstev.